อยากทราบค่ะว่า พอดีหนูเป็นเบาหวานขณะตั้งครรภ์ และตอนนี้อยูไตรมาศสุดท้าย ประมาน 35 สัปดาห์และได้ปรับยาฉีดให้ (อินซูลิน) พอเริ่มปรับยา มันเริ่มมีอาการคันในช่องคลอด คันอวัยเพศ มันจะเกิดมาจากสาเหตุที่เราปรับยาด้วยไหมค่ะ ทายาแก้คันที่ให้มาก็ไม่หายค่ะ อยากทราบว่าต้องทำยังไงค่ะ
สวัสดีคะ เบาหวานระหว่างการตั้งครรภ์ เป็นภาวะที่ระดับน้ำตาลสูง ในระหว่างการตั้งครรภ์ค่ะ ในหญิงตั้งครรภ์ที่เสียงจะแนะนำให้ตรวจน้ำตาลตั้งแต่ อายุครรภ์ 24-28 สัปดาห์ ซึ่งถ้าตรวจแบบที่อดอาหารมากกว่า 126 mg/dl หรือ ถ้าไม่งดอาหาร มากกว่า 200 mg/dl หรือ ตรวจด้วยการให้กินน้ำตาลแล้วเจาะเลือดค่ะ ถ้ามากกว่า 140 mg/dl จะระบุว่ามีภาวะเบาหวานระหว่างตั้งครรภ์ แนะนำเรื่องการควบคุมอาหารเพื่อควบคุมน้ำตาลในกระแสเลือด การใช้อินซูลิน เป็นการรักษาที่ควบคุมระดับน้ำตาลได้ดีค่ะภาวะที่อาจจะเกิดจากการที่เป็นเบาหวานในระหว่างตั้งครรภ์ลูกตัวโตกว่าปกติมีน้ำคร่ำมากกว่าปรกติอาจจะมีเรื่องการติดเชื้อมากกว่าหญิงตั้งครรภ์ปรกติ เช่น การติดเชื้อทางเดินปัสสาวะ หรือ การติดเชื้อราได้ค่ะดังนั้นตอนนี้อาจจะต้องไปตรวจดูก่อนนะค่ะ ว่าไม่มีเรื่องการติดเชื้อราที่ช่องคลอดหรือขาหนีบค่ะแต่อย่างไรก็ตามควรจะต้องตรวจระดับน้ำตาลให้สม่ำเสมอค่ะ ว่ามีปัญหาระดับน้ำตาลในกระแสเลือดสูงเกินไปหรือไม่ค่ะ แนะนำพบแพทย์ค่ะ